দোমিনিকা বানেভিচ

দোমিনিকা বানেভিচ (; জন্ম: ৮ জুন ২০০৭; নিকা নামে সুপরিচিত) হলেন একজন লিথুয়ানীয় ব্রেকডান্সার, যিনি লিথুয়ানিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

বানেভিচ লিথুয়ানিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।

প্রারম্ভিক জীবন
দোমিনিকা বানেভিচ ২০০৭ সালের ৮ই জুন তারিখে লিথুয়ানিয়ার ভিলনিউসে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
বানেভিচ লিথুয়ানিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্রেকিংয়ের বি-গার্লস প্রতিযোগিতায় অংশগ্রহণ করেছিলেন। গ্রুপ পর্বে সর্বমোট পাঁচটি পর্বে জয়লাভ এবং ৪২টি ভোট অর্জন করে তিনি পরবর্তী পর্বে উত্তীর্ণ হয়েছিলেন। কোয়ার্টার-ফাইনালে তিনি চীনা প্রতিযোগী সং ইংইংয়ের মুখোমুখি হয়েছিলেন, যেখানে তিনি সং ইংইংয়ের সর্বমোট ১ ভোটের বিপরীতে তিন পর্বে সর্বমোট ২৬ ভোট পেয়ে জয়লাভ করে সেমি-ফাইনালে উত্তীর্ণ হয়েছিলেন, যেখানে তিনি ২–১ পর্বের ব্যবধানে জয়লাভ করেছেন। অতঃপর স্বর্ণ পদক ম্যাচে তিনি সর্বমোট ১১ ভোটে পেয়ে রৌপ্য পদক জয়লাভ করেছেন।

তথ্যসূত্র

বহিঃসংযোগ



বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিথুয়ানীয় মহিলা নৃত্যশিল্পী
বিষয়শ্রেণী:লিথুয়ানীয় ব্রেকডান্সার
বিষয়শ্রেণী:লিথুয়ানিয়ার অলিম্পিক ব্রেকডান্সার
বিষয়শ্রেণী:২০২৪ গ্রীষ্মকালীন অলিম্পিকের ব্রেকডান্সার
বিষয়শ্রেণী:ব্রেকিংয়ে অলিম্পিক পদক বিজয়ী
বিষয়শ্রেণী:অলিম্পিক রৌপ্যপদক বিজয়ী লিথুয়ানীয়
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী